Remy Hadley

Dr. Remy "Trin'eska" Hadley fiktivni je lik iz FOX-ove medicinske serije Dr. House, a glumi je Olivia Wilde. Postala je član novog Houseovog dijagnostičkog tima nakon što se njegov prošli tim razišao u finalu 3. sezone. Nadimak joj potječe od kandidatskog broja koji je nosila tokom takmičenja za mjesto u timu.(4x02) "The Right Stuff"

Serija prikazuje Trin'esku kao tajnovitu osobu koja ne otkriva mnogo detalja o sebi; njeno prezime nije se znalo do pretposljednje epizode 4. sezone House's Head, a ime do epizode Emancipation (5x08). Umjesto toga, impliciraju se neke njene osobine, a tek kasnije se prikaže da ih zaista ima. U epizodi You Don't Want to Know (4x08) ona govori Houseu da joj je majka umrla od Huntingtonove bolesti; test koji je uradila nekoliko epizoda poslije otkrio je da i ona nosi taj gen, što je značilo da je čeka ista sudbina. Nakon što su date neke pretpostavke o njenoj (bi)seksualnosti, Wilde je potvrdila da je njen lik zaista biseksualan."Najbolja lezbijska sedmica ikad", AfterEllen.com, 18. 7. 2008; preuzeto: 24. 8. 2008. Ovo je potvrdio Foreman u epizodi Don't Ever Change (4x12).
 Karakter 
Trin'eska nerado otkriva informacije o sebi, stvarajući tako omotač tajnovitosti oko sebe, što je djelomično razlog Houseovog interesiranja u početku. House je tada pokušavao dokučiti koja je to njena "velika tajna", pitajući je, npr., "da li je kćerka alkoholičara". U epizodi Mirror Mirror (4x05) pacijent koji preuzima osobnost najdominantnije osobe u njegovom prisustvu opisuje sebe kao "uplašenog" kad je sam s Trin'eskom. Dala je nagovještaj o svojoj tajni u You Don't Want to Know kad je rekla Houseu da joj je majka umrla od Huntingtonove bolesti, ali da ne želi znati nosi li i ona taj gen. Objasnila je da joj to što ne zna omogućava da skupi hrabrost da uradi stvari za koje misli da ih ne može uraditi. House krišom dobija uzorak njene DNK i daje ga na analizu, ali na kraju ipak ne otvara kovertu s rezultatom. U finalu 4. sezone otkriva se da ona zaista ima dominantnu mutaciju za Huntingtonovu bolest.

U Lucky Thirteen Trin'eska kaže da je njena Huntingtonova bolest agresivnija jer kod generacije koja prima gen ima više ponavljanja CAG-tripleta nego kod prethodne generacije, što znatno smanjuje očekivanu dužinu ostatka života i ubrzava pojavu simptoma. Počinje se ponašati autodestruktivno, koristeći rekreacijske droge i ulazeći u niz tzv. sastanaka za jednu noć. House je otpušta zbog nemara, ali je poslije ponovo zapošljava. Ona nastavlja s autodestruktivnim ponašanjem koje dostiže vrhunac u epizodi Last Resort (5x09) kad rizikuje vlastiti život kako bi testirala lijek za čovjeka koji je u bolnici držao za taoce nju, Housea i još nekoliko ljudi.

 Historija lika 
U Epic Fail (6x03) Trin'eska otkriva da je išla na koledž Sarah Lawrence. U 97 Seconds (4x03) postavlja ispravnu dijagnozu kolabirajućem i nemoćnom pacijentu sa strongiloidijazom i daje mu ivermektin, ali pacijent, umoran od invalidskog života, nije popio tablete, već ih je krišom dao svome psu-pomagaču, uzrokovavši tako i smrt psa i vlastitu smrt. House je izgrdi zbog toga što nije nadgledala pacijenta dok je uzimao lijek, ali joj nije dao otkaz jer je osjećao da ona više neće ponoviti takvu grešku. Na kraju takmičenja za članove novog Houseovog tima Cuddy govori Houseu da, pošto već ima Foremana u timu, može zaposliti samo još dvoje ljudi, pa House daje otkaz Trin'eski, kao i Amber, tvrdeći da su Taub i Kutner pokazali više od nje i da bi zadržao Trin'esku da može. Cuddy poništava Houseovu odluku, prisilivši ga da zaposli ženu u novi tim sa 4 dijagnostičara, shvativši minutu kasnije da je to i bio Houseov plan od početka.(4x09) "Games", Eli Attie, Dr. House, FOX, 27. 11. 2007.

Na kraju 4. sezone dijagnosticirano joj je da nosi mutirani gen za Huntingtonovu bolest. Nakon što je skoro umrla od predoziranja lijekom (Last Resort), zamolila je Foremana da je uključi u program testiranja lijeka za tu bolest koji je on vodio u bolnici. Nekoliko epizoda kasnije njih dvoje započinju vezu, koja je do te mjere utjecala na Foremanovo profesionalno prosuđivanje da je namjestio testiranje lijeka, gotovo izgubivši liječničku licencu i natjeravši Housea da im naredi da prekinu vezu. Njih dvoje odglume prekid, ali se nastavljaju viđati tajno, no prestanu se kriti kad House otkrije da se i dalje viđaju. Nakon što je Foreman privremeno preuzeo vodstvo tima od Housea početkom 6. sezone (House je otišao u psihijatrijsku kliniku na odvikavanje od Vikodina), daje otkaz Trin'eski u epizodi Epic Fail kako bi spasio njihovu vezu, ali veza na kraju ipak pukne.

U epizodi Instant Karma (6x05) Trin'eska kupuje jednosmjernu kartu za Bangkok i vidimo je kako ulazi u avion na kraju epizode unatoč Wilsonovim pokušajima da je odgovori od odlaska, kako bi je uvjerio da je ona jedina osoba u timu prema kojoj se House nije ponašao loše ili kojom nije manipulirao i da je potrebna Houseu. U epizodi Teamwork (6x07) Trin'eska se najzad vraća u tim.

U Lockdownu (6x16) rekla je kako je pohađala srednju školu Newton North u Newtonu, Massachusetts.

U jednoj sceni epizode The Choice (6x20) vidimo je kako drži piće u ruci i krupni kadar ruke otkriva da je počela pokazivati znakove Huntingtonove bolesti, koja blago utječe na kontrolu finih pokreta.

U finalu 6. sezone (Help Me) zatražila je dopust zbog ličnih razloga.

Pošto se House i Cuddy nisu pojavili na poslu dan nakon finala 6. sezone, Trin'eska "zaglavi" u bolnici sve dok se House ne pojavi. U premijeri 7. sezone (Now What?) Foreman pronalazi informacije o testiranju lijeka za Huntingtonovu, te o letu za Rim, što je navelo Foremana, Chasea i Tauba da misle da se Trin'eska zaputila tu. Ali, ona nestaje a da se ni s kim nije pozdravila. Foreman tada otkriva da je Trin'eska namjerno podmetnula spomenute tragove kao mamac i niko ne zna kamo je otišla, ili zašto.

Trin'eska će se vratiti u 150. epizodi."Olivia Wilde vraća se na set Dr. Housea", imdb.com, 1. 3. 2011. 
 Koncept i kreiranje 
"Cameron je osoba koja osjeća kompulzivnu potrebu da liječi. Privlače je najranjeniji likovi, za što je dokaz činjenica da se udala za umirućeg čovjeka. Trin'eska je tajanstvena i još nije otkrila mnogo toga o sebi. Ona ne želi puno gledati u budućnost i za Housea je to jako neodoljivo. Dakle, za mene su njih dvije različite. Međutim, obje su i lijepe. To toliko je tačno." — Izvršna filmska producentica Katie JacobsMichael Ausiello, "Zašto je House otpustio 'Bezobzirnu kučku'?" , TV Guide, 28. 11. 2007.Christina Radish (5. 2. 2008), "Olivia Wilde pridružuje se Houseovom timu" , Media Blvd.; preuzeto: 10. 2. 2008.
Zajedno s kolegama Peterom Jacobsonom, Kalom Pennom i Anne Dudek, Wilde nije znala koji će lik biti izbačen sve dok glumcima nije dat scenario.Kris De Leon (28. 4. 2008),"Život oponaša umjetnost za Oliviju Wilde" , Buddy TV; preuzeto: 1. 11. 2008. Producenti su posmatrali kako će glumci razvijati svoje likove i njihovu interakciju.Paula Hendrickson (9. 5. 2008), "Gostujući nastupi mogu dovesti do stalnih uloga" , Variety; preuzeto: 1. 11. 2008. Wilde misli da je ova tehnika poboljšala glumu tokom epizode Games. Međutim, scenario za tu epizodu probudio je duh zajedništva među glumcima umjesto takmičarskog duha, a razlog su bile jake uloge. Iako je u početku bilo planirano da se Trin'eskino ime otkrije u toj epizodi, produkcijski tim odlučio se protiv toga. Njeno ime zamijenjeno je nadimkom na svim dokumentima, uključujući i spisak smjena, kako bi se još više produžila interna šala između Trin'eske i Housea (House nije znao njeno ime, iako ga je mogao vidjeti u njenom dosjeu kad god je htio). Wilde je opisala svoj lik kao "veliki pehar tajni", što je u potpunoj suprotnosti s Olivijinom otvorenošću.

Trin'eskina seksualnost u početku je ostavljena dvosmislenom; Foreman i House sugerirali su da je biseksualka, a i ona sama dala je neke naznake da je tako. Kao odgovor na tu dvosmislenost, Wilde je u julu 2008. potvrdila da je njen lik biseksualan, što joj je drugi put da glumi takav lik (prvi je bio lik Alex Kelly u seriji O. C., California). U seriji se zbijaju šale na račun njene biseksualnosti, kao, npr., kad je House nazove "Tridesetjedinicom", pa doda: "Oh, oprosti - mislio sam da tebi odgovara OBOJE."(4x13) "No More Mr. Nice Guy", David Hoselton i David Shore, Dr. House, FOX, 28. 4. 2008. Inače, ona se osjeća vrlo ugodno u vezi s njenom seksualnosti.

Često je uspoređuju, ponekad negativno, s Allison Cameron, njenom prethodnicom u timu.Chelsea Doyle (8. 2. 2008), "Blago sugestivno prijateljstvo Housea i Wilsona je istraženo" , StarPulse; preuzeto: 10. 2. 2008. Wilde je opisala Trin'esku kao "gotovo suprotnu" Cameronici, koja je "saosjećajna i emotivna", i usporedbe o sličnosti pripisala je sličnosti poslova koje House objema zadaje, dodavši: "Kad su u seriji dvije žene, ljudi će ih uvijek uspoređivati. Trin'eska se odupire davanju povjerenja ljudima i dokazala je da je prilično teška osoba."
 Ime 
Nadimak "Trin'eska" dolazi od uvođenja lika: House joj dodjeljuje taj broj tokom takmičenja za mjesto u njegovom timu i uporno je nastavlja tako zvati; ona ga nije ispravila svojim pravim imenom i nadimak je ostao. Iako su producenti dali liku puno ime i rekli ga Oliviji, odlučili su ga tajiti od gledalaca kao dio odnosa između Trin'eske i Housea.Daniel Feinberg (28. 1. 2008), "Olivia Wilde kaže da je ovaj 'House' vrlo, vrlo, vrlo fin 'House'" , Zap2It; preuzeto: 17. 9. 2008. Prije no što je otkriveno ime lika, niko od glumaca, osim Olivije, nije ga znao jer je nestalo sa svih spiskova i seta.

U kasnijim epizodama 5. sezone lik se predstavlja kao "dr. Hadley", a tako je zovu i ostali doktori izvan tima.(5x05) "Lucky Thirteen", Liz Friedman i Sara Hess, Dr. House, FOX, 21. 10. 2008.(5x03) "Adverse Events", Carol Green i Dustin Paddock, Dr. House, FOX, 30. 9. 2008.

U intervjuu za The Star-Ledger, međutim, David Shore rekao je da neće prečesto koristiti Trin'eskino pravo ime jer "ona će uvijek biti Trin'eska".Alan Sepinwall (5. 8. 2008), "Više o seriji s njenim kreatorom, Davidom Shoreom", The Star-Ledger; preuzeto: 4. 11. 2008.

U epizodi The Down Low (6x11) jedna lažna uplatnica otkriva da je njeno srednje ime "Beauregard", iako nije sigurno da je to njeno pravo srednje ime.

 Reference 

 Vanjski linkovi 
 Remy Hadley  na IMDb-u

Kategorija:Likovi u "Dr. Houseu"
Kategorija:Fiktivni liječnici